Document ID: /roh_data/filtered/fineweb-2-filterrobots_roh.jsonl.gz/31480

Il 2017 ha in schef da concern en Svizra gudagnà en media 3,3 milliuns francs ed uschia 1% pli pauc ch'il 2016. La paja media dals schefs da firmas cotadas al Swiss Market Index è en media stadas 8,2 milliuns francs. Il pli bler ha gudagnà il schef da la banca UBS, Sergio Ermotti cun 14,2 milliuns francs. L’onn avant era quai anc stà 13,7 milliuns.
Firmas daventan pli transparentas
Quai che pertutga la transparenza vesa il rapport in svilup. Adina dapli interpresas dettian betg mo enconuschent las pajas, mabain er las bunificaziuns per plans che sa basan sin las aczias. Ils auturs dal studi beneventan er ch’adina dapli interpresas consulteschian lur acziunaris davart la politica da bunificaziun.
RR novitads 17:00